**Analýza vplyvov na podnikateľské prostredie**

**Názov materiálu:**

Návrh zákona, ktorým sa mení a dopĺňa zákon Národnej rady Slovenskej republiky č. 18/1996 Z. z. o cenách v znení neskorších predpisov

**Predkladateľ:**

Ministerstvo financií Slovenskej republiky

**3.1 Náklady regulácie**

***3.1.1 Súhrnná tabuľka nákladov regulácie***

*Tabuľka č. 1: Zmeny nákladov (ročne) v prepočte na podnikateľské prostredie (PP), vyhodnotenie mechanizmu znižovania byrokracie a nákladov, náklady goldplatingu[[1]](#footnote-1) na podnikateľské prostredie.*

*Nahraďte rovnakou tabuľkou po vyplnení Kalkulačky nákladov podnikateľského prostredia, ktorá je povinnou prílohou tejto analýzy a nájdete ju na* [*webovom sídle MH SR*](https://www.mhsr.sk/podnikatelske-prostredie/lepsia-regulacia/regulacne-zatazenie/kalkulacka-nakladov-regulacie)*, (ďalej len „Kalkulačka nákladov“):*

|  |  |  |
| --- | --- | --- |
| ***TYP NÁKLADOV*** | **Zvýšenie nákladov v € na PP** | **Zníženie nákladov v € na PP** |
| ***A.Dane, odvody, clá a poplatky, ktorých cieľom je znižovať negatívne externality*** | **0** | **0** |
| ***B. Iné poplatky*** | **0** | **0** |
| ***C. Sankcie a pokuty*** | **0** | **0** |
| ***D. Nepriame finančné náklady*** | **61 250** | **0** |
| ***E. Administratívne náklady*** | **0** | **0** |
| ***Spolu = A+B+C+D+E*** | **61 250** | **0** |
|  |  |  |
| ***Harmonizácia práva EÚ*** | **Zvýšenie nákladov v € na PP** | **Zníženie nákladov v € na PP** |
| ***F. Úplná harmonizácia práva EÚ*** *(okrem daní, odvodov, ciel a poplatkov, ktorých cieľom je znižovať negatívne externality)* | **0** | **0** |
| ***G. Goldplating*** | **0** | **0** |
|  |  |  |
|  |  |  |
| *VÝPOČET PRAVIDLA 1in2out:* | **IN** | **OUT** |
| *H****.*** *Náklady okrem výnimiek = B+D+E-F* | **61 250** | **0** |

***3.1.2 Výpočty vplyvov jednotlivých regulácií na zmeny v nákladoch podnikateľov***

*Tabuľka č. 2: Výpočet vplyvov jednotlivých regulácií (nahraďte rovnakou tabuľkou po vyplnení Kalkulačky nákladov):*

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **P.č.** | **Zrozumiteľný a stručný opis regulácie  (dôvod zvýšenia/zníženia nákladov na PP a dôvod ponechania nákladov na PP, ktoré su goldplatingom)** | **Číslo normy** (zákona, vyhlášky a pod.) | **Lokalizácia (§, ods., čl.,...)** | **Pôvod regulácie:** SK/EÚ úplná harm./ goldplating | **Účinnosť regulácie** | **Kategória dotk. subjektov** | **Počet dotk. subjektov spolu** | **Vplyv na 1 podnik. v €** | **Vplyv na kategóriu dotk. subjektov v €** | **Druh vplyvu** In (zvyšuje náklady) /  Out (znižuje náklady) / Nemení sa | **1in2out  celkom** | **Goldplating celkom** |
|
|
|
|
|
| 1 | Povinnosť zverejňovania cenových informácií o vybraných tovaroch | Návrh zákona o cenách | § 14a | 1.SK | 01.01.25 | obchodné reťazce | 7 | 3 750 | 26 250 | In (zvyšuje náklady) | 26 250 | 0 |
| 2 | Povinnosť zverejňovania cenových informácií o vybraných tovaroch | Návrh zákona o cenách | § 14a | 1.SK | 01.01.25 | obchodné reťazce | 7 | 5 000 | 35 000 | In (zvyšuje náklady) | 35 000 | 0 |

***3.1.3 Doplňujúce informácie k spôsobu výpočtu vplyvov jednotlivých regulácií na zmenu nákladov***

*Osobitne pri každej regulácii s vplyvom na PP zhodnotenom v tabuľke č. 2 uveďte doplňujúce informácie tak, aby mohol byť skontrolovaný spôsob a správnosť výpočtov. Uveďte najmä, ako ste vypočítali vplyvy a z akého zdroja ste čerpali početnosti (uveďte aj link na konkrétne štatistiky, ak sú dostupné na internete). Jednotlivé regulácie môžu mať jeden alebo viac typov nákladov (A. Dane, odvody, clá a poplatky, ktorých cieľom je znižovať negatívne externality, B. Iné poplatky, C. Sankcie, D. Nepriame finančné náklady, E. Administratívne náklady). Rozčleňte ich a vypočítajte v súlade s metodickým postupom.*

Náklady boli vyčíslené ako odhad členmi Slovenskej aliancie moderného obchodu (obchodné reťazce), a kopíroval odhad nákladov predajcov, ktorých sa uvedená regulácia bude týkať. Odhad bol robený na základe skúseností sesterských firiem v Maďarsku, kde je takýto podobný systém už zavedený. Pre účely kvantifikácie nákladov bol využitý stred intervalu. Kvantifikácia dotknutých subjektov je predbežná, urobená bola na základe údajov z verejne dostupných zdrojov.

Pôjde o kategóriu subjektov, ktorí majú oprávnenie na výkon činnosti v sektore predávajúceho vybraných tovarov a spĺňajú podmienku výšky výnosov vykázaných z predaja tovaru konečnému spotrebiteľovi podľa § 14a ods. 2 návrhu. Počet subjektov, ktoré spadajú do tejto kategórie, je momentálne sedem.

Odhad dotknutých obchodných reťazcov:

Hrubý odhad počiatočných nákladov je na úrovni 10 až 20 tisíc eur na jedného obchodníka. V prípade, ak by bol potrebný cloud, tak by sa cena mohla navýšiť o 10 až 40 tisíc eur. Jednotlivé náklady na rok odhadujeme do 5 000 eur ročne. Toto je však iba pri automatizovanom posielaní údajov. Avšak aj v Maďarsku nie každý maloobchodník to dokázal zprocesovať automatizovane, niektorí to robia manuálnym sťahovaním dát zo systému a následným nahrávaním na portál.

***3.1.4 Odôvodnenie goldplatingu podľa bodu 4 časti III jednotnej metodiky a ďalšie doplňujúce informácie[[2]](#footnote-2)***

*Požadované informácie uveďte osobitne ku každému identifikovanému goldplatingu (ku každej hodnotenej regulácii s goldplatingom osobitne).*

*Uveďte odôvodnenie goldplatingu z hľadiska jeho nespochybniteľnej nevyhnutnosti. Odôvodnenie doložte dôkladným hodnotením prínosov a nákladov. Uveďte zvážené alternatívne riešenia..*

*Zároveň uveďte konkrétne informácie súvisiace s kategóriou goldplatingu podľa jednotnej metodiky, najmä: na aké subjekty sa nad rámec navrhuje rozšíriť pôsobnosť smernice a z akého dôvodu; aké požiadavky sa navyšujú a na aké subjekty nad rámec minimálnych požiadaviek smernice; aká menej prísnejšia výnimka alebo úprava vyplývajúca zo smernice nebola využitá a prečo; z akého dôvodu sa navrhujú prísnejšie sankčné režimy; z akého dôvodu sa navrhuje skoršia transpozícia; z akého dôvodu sa ponechávajú v platnosti už existujúce prísnejšie vnútroštátne požiadavky.*

*Využitie goldplatingu pri transpozícii alebo implementácii legislatívy EÚ je v zásade nežiadúce, keďže takýto postup môže viesť k zníženiu konkurencieschopnosti domácich podnikov v porovnaní s podnikmi z krajín, kde právne predpisy nie sú natoľko prísne. Využitie goldplatingu predkladateľom je preto prípustné iba vo výnimočných prípadoch, riadne odôvodnených a vysvetlených v analýze vplyvov na podnikateľské prostredie z hľadiska jeho nevyhnutnosti, spoločenského významu, nákladov, prekonzultovaných s dotknutými podnikateľmi a posúdených Komisiou.*

**3.2 Vyhodnotenie konzultácií s podnikateľskými subjektmi pred predbežným pripomienkovým konaním**

*Uveďte formu konzultácií vrátane zdôvodnenia jej výberu a trvanie konzultácií, termíny stretnutí. Uveďte spôsob oslovenia dotknutých subjektov, zoznam konzultujúcich subjektov, tiež link na webovú stránku, na ktorej boli konzultácie zverejnené.*

*Uveďte hlavné body konzultácií a ich závery.*

*Uveďte zoznam predložených alternatívnych riešení problematiky od konzultujúcich subjektov, ako aj návrhy od konzultujúcich subjektov na zníženie nákladov regulácií na PP, ktoré neboli akceptované a dôvod neakceptovania.*

*Alternatívne namiesto vypĺňania bodu 3.2 môžete uviesť ako samostatnú prílohu tejto analýzy Záznam z konzultácií obsahujúci požadované informácie.*

Verejnosť bola o príprave návrhu zákona, ktorým sa mení a dopĺňa zákon Národnej rady Slovenskej republiky č. 18/1996 Z. z. o cenách v znení neskorších predpisov informovaná prostredníctvom predbežnej informácie č. PI/2024/112 ([https://www.slov‑lex.sk/legislativne procesy/SK/PI/2024/112](https://www.slovlex.sk/legislativne procesy/SK/PI/2024/112)) zverejnenej v informačnom systéme verejnej správy Slov‑Lex od 7. 5. 2024 s termínom ukončenia pripomienkového konania dňa 28. 5. 2024.

K predbežnej informácii č. PI/2024/112 neboli zo strany verejnosti vznesené zásadné pripomienky. Predložené vyjadrenia boli zobraté na vedomie a so subjektami, ktoré prejavili záujem o konzultácie, boli vykonané konzultácie.

Z oslovených subjektov prejavili záujem zapojiť sa do konzultácií tieto subjekty: Zväz obchodu SR, Slovenská aliancia moderného obchodu (SAMO), Slovenská poľnohospodárska a potravinárska komora (SPPK), Potravinárska komora Slovenska (PKS) a Republiková únia zamestnávateľov (RÚZSR).

Zo strany Ministerstva financií Slovenskej republiky (MF SR) boli poskytnuté základné informácie o pripravovanej novele zákona:

* Zavedenie zákonnej povinnosti oznamovania cenových informácií vybraných tovarov podľa vzoru maďarského riešenia
* V súčasnosti sa úprava bude týkať len vybraných potravín, v budúcnosti sa počíta s možným rozšírením
* Podrobnosti budú uvedené vo vyhláške (zoznam potravín, podrobnosti zasielaných cenových informácií, podmienky oznamovania cenových informácií)
* Oznamovanie informácií celého tovarového radu zo zoznamu tovarov (nie len najlacnejší), pri rozdielnosti ceny tovaru v rozličných predajniach cena bude v kategórii zobrazená intervalom
* Obratové kritérium pre povinne oznamujúcich predávajúcich a dobrovoľné zapojenie pre ostatných predávajúcich
* Harmonogram legislatívneho procesu (MPK júl 2024, rokovanie vlády august 2024, NR SR október/november 2024)
* Predpokladaná účinnosť zákona 1. 1. 2025, vyhlášky 1. 1. 2025, oba legislatívne procesy budú časovo zladené
* Testovacia prevádzka – predpoklad je 6 mesiacov, musí sa vyjadriť IT sekcia MF SR

SAMO:

* K Testovacej prevádzke systému - reálne môžu začať prípravu podľa zákona až keď bude prijatý zákon, musia vyvinúť systém; pre samostatné fungovanie systému budú predajcovia potrebovať min. 6 mesiacov na vývoj a testovanie systému, čo bude záležať od riešenia
* Poukázali na možný problém s celým tovarovým radom produktov a ich cenami a dostupnosťou v rôznych predajniach predajcu (MF SR poukázalo na maďarské riešenie, kde je celý sortiment daného výrobku)
* Možnému rozšíreniu vyhlášky o iné tovary (MF SR informovalo, že predpokladá pohonné hmoty a stavebné materiály, ale zatiaľ len výhľadovo)
* Trvaniu tohto nástroja vzhľadom na vyššie investície na jeho zabezpečenie, či je predpoklad časového ohraničenia (MF SR informovalo, že zatiaľ bude táto povinnosť bez časového obmedzenia, zrušenie bude musieť byť novelou zákona)
* Upozornili na skúsenosť z Grécka, kde to spôsobilo koncentráciu väčších obchodných sietí, prirovnali k predajcom, ktorí majú inú povahu obchodného modelu a typu produktov (napr. drahšie, slovenské výrobky - mäso) ako sú Terno a Kraj (MF SR prisľúbilo prerokovanie s PMÚ a tlmočenie vedeniu MF SR)

PKS a SPPK:

* Či pôjde o konkrétne značky výrobkov (MF SR - celý rad a konkrétne značky)
* Či pôjde o najlacnejšie výrobky – (MF SR - oznamovanie informácií celého tovarového radu zo zoznamu tovarov (nie len najlacnejší), pri rozdielnosti ceny tovaru v rozličných predajniach cena bude v kategórii zobrazená intervalom)
* Ako často bude aktualizácia cien – (MF SR – aktualizácia bude na dennej báze)
* Či sa budú uvádzať aj ceny pred znížením (MF SR – bude uvedená aj cena pred zľavou, cena bude uvádzaná s DPH aj bez DPH)
* Koho sa bude týkať povinnosť (MF SR - povinnosť sa bude týkať len predajcov v maloobchode podľa kritéria obratu, dobrovoľne sa bude môcť pripojiť každý maloobchodný predajca)
* Informovali o novele zákona o ochrane spotrebiteľa od 1. 7. 2024, označovanie zníženia ceny bude povinnosť uvádzať informáciu pred znížením ceny.
* Uvádzanie krajiny pôvodu výrobku - upozornili na to, že nie pri všetkých výrobkoch je zákonná povinnosť uvádzať krajinu pôvodu a že v prípade niektorých výrobkov, napr. mäsa je krajina pôvodu zvieraťa a krajina pôvodu dodávateľa (MF SR – zámer je uvádzať krajinu pôvodu pri všetkých výrobkoch, krajina pôvodu bude vo vyhláške v rámci podrobností k výrobku, bude na základe existujúcej právnej úpravy, nie nad rámec iných zákonov, pripomienky berieme na vedomie)

Zväz obchodu:

* Berú na vedomie zákonnú povinnosť, rozšírenie produktov
* Obratové kritérium - problémom pre COOP Jednotu, nemajú jednotnú cenotvorbu a jednotný obchodný systém, vyjadrili obavu, že spotrebitelia by mohli vnímať odlišnosť zverejnených cien negatívne
* Vyjadrili obavu z prenesenia tlaku cien na slovenských výrobcov (ceny slovenských výrobkov)
* Otázku zapojenia PMÚ

**3.3 Vplyvy na konkurencieschopnosť a produktivitu**

*Dochádza k vytvoreniu resp. k zmene bariér na trhu?*

Návrhom nedochádza k vytvoreniu resp. k zmene bariér na trhu.

*Bude sa s niektorými podnikmi alebo produktmi zaobchádzať v porovnateľnej situácii rôzne (napr. špeciálne režimy pre mikro, malé a stredné podniky tzv. MSP)?*

Návrhom sa zavádza zákonná povinnosť oznamovať cenové informácie pre predajcov podľa určeného kritéria obratu, avšak dobrovoľne sa budú môcť zapojiť aj ostatní predajcovia, ktorí budú mať záujem tiež využiť túto štátnu platformu na zverejnenie cien nimi predávaných vybraných tovarov.

*Ovplyvňuje zmena regulácie cezhraničné investície (príliv/odliv zahraničných investícií resp. uplatnenie slovenských podnikov na zahraničných trhoch)?*

Nie

*Ovplyvní dostupnosť základných zdrojov (financie, pracovná sila, suroviny, mechanizmy, energie atď.)?*

Nie, ide o  zverejňovanie verejne dostupných informácií.

*Ovplyvňuje zmena regulácie inovácie, vedu a výskum?*

Nie

*Ak bol identifikovaný goldplating, prispieva k zníženiu konkurencieschopnosti a produktivity? Akým spôsobom?*

Nebol identifikovaný goldplating.

*Ako prispieva zmena regulácie k cieľu Slovenska mať najlepšie podnikateľské prostredie spomedzi susediacich krajín EÚ?*

Pre predajcov bude štátom vytvorené spoločné miesto, kde budú vybrané predávané tovary sústredené. Uvedené má slúžiť na informovanie verejnosti o cenovom vývoji vybraných tovarov, uľahčenie orientácie na trhu pre slovenských spotrebiteľov, ktorí vďaka platforme budú môcť nájsť najlacnejšie potrebné tovary, cenovú históriu, zľavy tovarov, vytvorenie si nákupného zoznamu a pod.

***Konkurencieschopnosť:***

*Na základe uvedených odpovedí zaškrtnite a popíšte, či materiál konkurencieschopnosť:*

*☐ zvyšuje x nemení ☐ znižuje*

***Produktivita:***

*Aký má materiál vplyv na zmenu pomeru medzi produkciou podnikov a ich nákladmi?*

Nakoľko sa podnikateľom zvyšujú náklady, predpokladáme zníženie produktivity.

*Na základe uvedenej odpovede zaškrtnite a popíšte, či materiál produktivitu:*

*☐ zvyšuje ☐ nemení x znižuje*

**3.4 Iné vplyvy na podnikateľské prostredie**

*Ak má materiál vplyvy na PP, ktoré nemožno zaradiť do predchádzajúcich častí, či už pozitívne alebo negatívne, tu ich uveďte. Patria sem:*

1. *vplyvy súvisiace so žiadosťami o alebo prijímaním dotácií, fondov, štátnej pomoci a čerpaním iných obdobných foriem podpory zo strany štátu, keďže sú sprievodným javom uchádzania sa či získania benefitov, na ktoré nie je právny nárok priamo zo zákona, ale vzniká na základe prejavu vôle dotknutého subjektu;*
2. *regulované ceny podľa zákona č. 18/1996 Z. z. o cenách;*
3. *iné vplyvy, ktoré predpokladá materiál, ale nemožno ich zaradiť do častí 3.1 a 3.3.,*
4. *iné vplyvy podľa písm. a) až c), ktoré sú goldplatingom.*

1. Definícia goldplatingu je uvedená v bode 4 časti III. jednotnej metodiky. [↑](#footnote-ref-1)
2. Informácie sa uvádzajú iba v prípade, ak sa predkladaným návrhom regulácie vykonáva transpozícia smernice EÚ a bol identifikovaný goldplating podľa tabuľky zhody alebo sa vykonáva implementácia nariadenia EÚ s goldplatingom. Informácie sa uvádzajú aj v prípade (ak nejde o transpozíciu smernice EÚ alebo implementáciu nariadenia EÚ), ak sa predloženým návrhom odstraňuje goldplating, ktorého pôvod je v skoršom zachovaní existujúcej právnej úpravy (existujúcich vnútroštátnych požiadaviek). [↑](#footnote-ref-2)